Sag om, hvorvidt en rådskade i gulv, der ikke var beskrevet i tilstandsrapport, er omfattet af både husforsikringen og ejerskifteforsikringen, og om ejerskifteforsikringer er omfatt... Vis mere
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Forsikring;

/

Dom i sag om forholdet mellem husforsikringer og
ejerskifteforsikringer

Østre Landsret har i dag afsagt dom om forholdet mellem en husforsikring
og en ejerskifteforsikring i en sag, hvor en skade var omfattet af begge
forsikringer.

Sagen vedrørte spørgsmålene om, hvorvidt en konkret skade var omfattet af både
en husforsikring og en ejerskifteforsikring, og om ejerskifteforsikringer i givet
fald var omfattet af reglerne om dobbeltforsikring i forsikringsaftaleloven,
således at udgifterne til skaden skulle fordeles mellem forsikringsselskaberne.

Landsretten lagde ved dommen til grund, at den konkrete skade var omfattet af
både husforsikringen og ejerskifteforsikringen. Landsretten fandt herefter, at
skader, som er dækket af både en husforsikring og en ejerskifteforsikring kan
være omfattet af forsikringsaftalelovens bestemmelser om dobbeltforsikring, og
at der i det konkrete tilfælde var tale om dobbeltforsikring efter
forsikringsaftaleloven.

Landsretten gav derfor husforsikringsselskabet medhold i, at udgifterne til den
konkrete skade skulle fordeles mellem husforsikringen og ejerskifteforsikringen i
overensstemmelse med reglerne i forsikringsaftaleloven om dobbeltforsikring.

Sagen, der er en 1. instanssag, har været behandlet i Østre Landsrets 17. afdeling
under j.nr. BS-24997/2020-OLR.